**Ministru kabineta sēdes protokollēmuma projekta**

**„Par Ministru kabineta 2014. gada 29. jūlija sēdes protokollēmuma (prot. Nr. 41, 22. §) „Informatīvais ziņojums „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai”” izpildi attiecībā uz Pārtikas un veterinārajā dienestā izveidotajām amata vietām” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Protokollēmuma projekts sagatavots pēc Zemkopības ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014. gada 29. jūlija sēdes protokollēmumu (prot. Nr. 41, 22. §) „Informatīvais ziņojums „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai”” Pārtikas un veterinārajā dienestā (turpmāk – dienests) ir izveidotas piecas amata vietas kontroles nodrošināšanai robežšķērsošanas vietā „Vientuļi” uz Latvijas Republikas un Krievijas Federācijas robežas:1) viena kontroles punkta priekšnieka – sektora vadītāja – amata vieta (26.3.apakšsaime, IV līmenis, 11.mēnešalgas grupa);2) viena sektora vadītāja vietnieka amata vieta (26.3.apakšsaime, IV līmenis, 11.mēnešalgas grupa);3) trīs inspektoru amata vietas (26.3.apakšsaime, III līmenis, 9.mēnešalgas grupa).Tika plānots, ka dienests kontroles punktā „Vientuļi” nodrošinās pārtikas nekaitīguma, nepārtikas preču drošuma un augu izcelsmes dzīvnieku barības kontroli visu diennakti. Tā kā nestspēja Krievijas Federācijas pusē esošajam tiltam pār Kuhvas upi ir tikai 9 tonnas, robežšķērsošanas vieta tika atvērta transportlīdzekļiem ar pilnu masu līdz 9 tonnām. Gan minētā iemesla dēļ, gan tāpēc, ka sākotnēji nebija prognozējams dienesta kontrolei pakļauto kravu apjoms robežšķērsošanas vietā „Vientuļi”, Ministru kabineta 2010.gada 27.jūlija noteikumu Nr.704 „Noteikumi par robežšķērsošanas vietām un tajās veicamajām pārbaudēm” (turpmāk – noteikumi Nr. 704) 3.pielikumā noteikts, ka kontrole tiek nodrošināta četru stundu laikā pēc informācijas saņemšanas no kravas īpašnieka (pilnvarotās personas). Kontroli nodrošina dienesta inspektori no kontroles punkta „Grebņeva” laikā no pulksten 9.00 līdz 21.00. Patlaban no izveidotajām piecām amata vietām aizpildīta ir tikai viena amata vieta.Ņemot vērā Krievijas Federācijas pusē esošo ceļu un tiltu slikto stāvokli, kopš kontroles punkta KP „Vientuļi” atvēršanas kravu autotransporta kustībai 2016.gada pavasarī neviena krava dienesta kontrolei nav uzrādīta. Izvērtējot gan no Krievijas Federācijas Federālā muitas dienesta, gan no Ārlietu ministrijas saņemto informāciju par Krievijas Federācijas robežšķērsošanas vietas „Ludonka” pievadceļa un tilta pār Kuhvas upi tehnisko stāvokli, kas neatbilst drošības prasībām kravu transportlīdzekļu kustībai, ir skaidrs, ka līdz brīdim, kamēr Krievijas Federācijas puse nesakārtos savu ceļu un tiltu infrastruktūru, robežšķērsošanas vietā „Vientuļi” nebūs nepieciešams nodrošināt dienesta kontrolei pakļauto kravu robežkontroli pilnā apjomā.Savukārt citāda situācija ir izveidojusies kontroles punktos uz Baltkrievijas Republikas un Latvijas Republikas robežas „Pāternieki” un „Silene”, kuros pēdējo gadu laikā strauji palielinājies kontrolējamo kravu skaits.Saskaņā ar noteikumu Nr.704 3.pielikumā noteikto dienesta kontroles punkta „Silene” darbalaiks ir 12 stundas (9.00–21.00) septiņas dienas nedēļā, un tajā strādā četri dienesta inspektori, nodrošinot pārtikas nekaitīguma, nepārtikas preču drošuma, augu izcelsmes dzīvnieku barības un fitosanitāro robežkontroli. Kontroles punktā „Pāternieki” nepietiekamā inspektoru skaita dēļ fitosanitārā robežkontrole notiek tikai laikā no pulksten 9.00 līdz 21.00 septiņas dienas nedēļā, bet pārējos kontroles veidus dienests nodrošina visu diennakti.Dienesta inspektoriem nestrādājot nakts stundās, veidojas kontrolējamo kravu uzkrājums (vidēji 5–7 automašīnas), un dienests regulāri saņem sūdzības no pārvadātājiem par ilgo laiku, kas jāgaida līdz kravas kontrolei, kā arī iebildumus no muitas dienesta par ilgstošu autotransporta atrašanos kontroles punkta teritorijā. Kontroles punktā „Pāternieki” lielākā kravu plūsma sākas tieši nakts stundās, kad strādā tikai viens inspektors. Ja kravu fitosanitārā kontrole tiktu nodrošināta visu diennakti, tad maiņā strādātu divi inspektori un līdz ar to neveidotos rinda un paātrinātos kravas kontroles laiks. Statistikas dati liecina, ka 2016.gadā salīdzinājumā ar 2015.gadu kontroles punktā „Silene” ir bijis par 22% vairāk kontroļu un kontroles punktā „Pāternieki” – par 29% vairāk. Arī 2017.gada pirmajā pusgadā kontroles punktā „Pāternieki” pārtikas nekaitīguma un fitosanitārajām kontrolēm pakļauto kravu skaits vidēji ceturksnī ir lielāks nekā iepriekšējos periodos. Tabulā norādīts kopējais kontrolēto kravu skaits pa kontroles veidiem 2015. un 2016. gadā un 2017.gada janvārī–jūnijā.

|  |  |  |  |
| --- | --- | --- | --- |
| Kontroles veids | **Kontroles punkts „Silene”**  | **Kontroles punkts „Pāternieki”**  |  |
| 2015.gads | 2016.gads | 2017.gada I–VI | 2015.gads | 2016.gads | 2017.gada I–VI |  |
|  |
| Pārtikas nekaitīguma  | 793 | 1165 | 537 | 3542 | 4694 | 2815 |  |
| Nepārtikas preču drošuma  | 7 | 21 | 5 | 3 | 31 | 16 |  |
| Fitosanitārā  | 3123 | 3851 | 1840 | 2944 | 4443 | 2853 |  |
| Augu izcelsmes dzīvnieku barība  | 71 | 108 | 46 | 182 | 318 | 184 |  |
| Veterinārā  | Nav atzīts | 315 | 369 | 152 |  |
| Kopā:  | 3 994 | 5 145 | 2 428 | 6 986 | 9 855 | 6 020 |  |

Lai piešķirto valsts budžeta līdzekļu izmantošana būtu tiesiska un efektīva, nepieciešams atļaut kontroles punkta „Vientuļi” darbības nodrošināšanai izveidotās četras amata vietas uz laiku līdz kontroles punkta darbības uzsākšanai iepriekš plānotajā apjomā izmantot fitosanitārās robežkontroles nodrošināšanai diennakts režīmā kontroles punktā „Pāternieki” (trīs inspektoru amata vietas) un kontroles punktā „Silene” (viena inspektora amata vieta). Šāds risinājums būtu neatsverams atbalsts dienesta darbības uzlabošanai minētajos kontroles punktos un starptautiskās tirdzniecības veicināšanai. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz uzņēmējiem, kas pārvadā dienesta kontrolei pakļautas kravas kontroles punktos „Pāternieki” un „Silene” uz Latvijas Republikas un Baltkrievijas Republikas robežas. |
| 2. | Tiesiskā regulējuma ietekme uz tautsaimniecību un administratīvo slogu | Kontroles punktos „Pāternieki” un „Silene” uzņēmējiem tiks dota iespēja pārvadāt dienesta kontrolei pakļautās kravas visu diennakti, tādējādi veicinot starptautisko tirdzniecību un samazinot administratīvo un arī finansiālo slogu, kas rodas transportlīdzekļu dīkstāves dēļ robežšķērsošanas vietās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams sagatavot grozījumus noteikumos Nr.704, nosakot dienesta veiktās robežkontroles laiku visas diennakts garumā robežšķērsošanas vietā „Pāternieki” (fitosanitārā robežkontrole) un kontroles punktā „Silene” (pārtikas nekaitīguma, nepārtikas preču drošuma, fitosanitārā un augu izcelsmes dzīvnieku barības robežkontrole). |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Gurecka 26614495

Linda.Gurecka@zm.gov.lv